Държавен вестник, бр. 31, 2025 г., стр. 5

БРОЙ  31	
Д Ъ Р Ж А В Е Н  В Е С Т Н И К 	
СТР.  5  
(4) Производителят съхранява техничес­
ката документация и ЕС декларацията за 
съответствие в продължение на 5 години след 
пускането на продукта на пазара.
Чл. 12. (1) Производителят прилага проце­
дури, чрез които гарантира, че при серийно 
производство продуктите остават в съответ­
ствие с приложимите изисквания.
(2) При изпълнение на изискването по ал. 1 
производителят взема предвид по подходящ 
начин промените в проекта или характерис­
тиките на продукта и промените в хармони­
зираните стандарти или в техническите спе­
цификации по чл. 6, чрез позоваване на които 
е декларирал съответствието на продукта.
Чл. 13. (1) Производителят гарантира, че 
върху всеки продукт има нанесен тип, партиден 
или сериен номер или друг елемент, който 
позволява идентификацията на продукта.
(2) Производителят нанася върху продук­
та своето име и регистрирано търговско 
наименование или регистрирана търговска 
марка и пощенския адрес, на който може да 
се осъществи връзка с него. Адресът посочва 
едно-единствено място, на което производи­
телят може да бъде намерен, и се представя 
по начин, разбираем за крайните ползватели 
и органите за надзор на пазара.
(3) Когато размерът или естеството на 
продукта не позволява информацията по 
ал. 1 или 2 да се нанесе върху него, тя се 
предоставя върху опаковката или в документ, 
придружаващ продукта.
Чл. 14. Производителят гарантира, че 
продуктът се придружава от инструкции и 
информация за безопасност на български 
език. Тези инструкции и информация, както 
и всички етикети, трябва да са ясни, разби­
раеми и смислени.
Чл. 15. (1) Когато производителят счита 
или има основание да счита, че даден продукт, 
който е пуснал на пазара, не съответства на 
изискванията на този закон, той незабавно, 
и както е целесъобразно за конкретния слу­
чай, предприема необходимите коригиращи 
действия за привеждането на продукта в 
съответствие или за изтеглянето му.
(2) В случаите по ал. 1, когато продуктът 
не отговаря на приложимите изисквания за 
достъпност по чл. 4, производителят инфор­
мира незабавно за това органите за надзор на 
пазара по този закон и компетентните органи 
на държавите членки, в които такива продукти 
са предоставени на пазара, като предоставя 
подробна информация, по-специално за не­
съответствието на продукта с приложимите 
изисквания и за предприетите коригиращи 
действия.
(3) Производителят води регистър на про­
дуктите, които не отговарят на приложимите 
изисквания за достъпност по чл. 4, и на съ­
ответните жалби.
Чл. 16. (1) При обосновано искане от 
органите за надзор на пазара по този закон 
или от компетентен орган на друга държава 
членка производителят предоставя цялата 
информация и документация, необходима за 
доказване на съответствието на продукта. Тази 
информация и документация се предоставя на 
органите за надзор на пазара по този закон на 
хартиен или на електронен носител на бъл­
гарски език или на език, на който е налична, 
при условие че е разбираем за тези органи.
(2) За нуждите на административно и/или 
административно-наказателно производство 
производителят предоставя на български език 
информацията и документацията по ал. 1 на 
органите за надзор на пазара по този закон 
в определен от тях срок.
(3) По искане на орган по ал. 1 производи­
телят оказва съдействие при всяко предприето 
действие за отстраняване на несъответствието 
с приложимите изисквания за достъпност на 
продуктите, които е пуснал на пазара.
Чл. 17. (1) Производителят може да опреде­
ли писмено свой упълномощен представител.
(2) Упълномощеният представител изпъл­
нява задачите, определени от производителя 
в пълномощното.
(3) Производителят не включва в пълно­
мощното на упълномощения представител 
задълженията по чл. 11, ал. 1 и задължението 
за изготвяне на техническа документация по 
чл. 11, ал. 2.
(4) Производителят включва в пълно­
мощното на упълномощения представител 
най-малко следното:
1. да съхранява на разположение на орга­
ните за надзор на пазара техническата доку­
ментация и ЕС декларацията за съответствие 
в продължение на 5 години след пускането 
на продукта на пазара;
2. при обосновано искане от органите за 
надзор на пазара по този закон или от ком­
петентен орган на друга държава членка да 
предостави на тези органи цялата информация 
и документация, необходима за доказване на 
съответствието на продукта;
3. по искане на органите за надзор на пазара 
по този закон или на компетентен орган на 
друга държава членка да оказва съдействие 
при всяко предприето действие за отстраняване 
на несъответствието с приложимите изисква­
ния за достъпност на продуктите, попадащи 
в рамките на пълномощното му.
Чл. 18. Вносителят пуска на пазара продук­
ти само когато съответстват на изискванията 
на този закон.
Чл. 19. (1) Преди да пусне даден продукт 
на пазара, вносителят гарантира, че:
1. производителят е съставил техническата 
документация в съответствие с приложение 
№ 3 и е провел процедурата за оценяване на